o viticologo dos bagos » Unha noite Vinolvidable
Xa estamos metidos de cheo no Forum Gastronómico,
O programa de actividades para estos dias como podedes comprobar é variado e moi atractivo, ademais aproveitando este evento a Compañía de Viños María Fechoría & Asociados organiza, coa convocatoria da Asociación Galega de Enoturismo e da Asociación Galega de Sumilleres, unha winelive ou cea vinolvidabel o vindeiro martes no Pepe Vieira camiño da Serpe. Nas seguintes liñas están perfectamente resumidos os seus obxectivos.
“A Compañía de Viños María Fechoría & Asociados, organiza a primeira noite galega adicada por enteiro o mundo do viño, cun indubidable carácter específico que cita os diferentes profesionais do sector dende unha perspectiva integral, incluíndo viticultores, enólogos, sumilleres, periodistas e bloggers especializados, onde recoñeceremos o traballo dos mais destacados deste ano. Ademais, aproveitaremos para confraternizar, coñecernos, falar, crear sinerxías, novos proxectos e situar as opcións e expectativas dos profesionais do sector vitivinícola galego, ó mesmo nivel que os máis punteiros de Europa, dende a óptica das nosas necesidades e con enfoques galegos.
O noroeste peninsular, conta cuns inmellorables recursos para lograr o éxito no campo enoturístico, sendo proba delo a existencia dun grande número de viños galegos de primeiro nível con identificativos de calidade, que arrastran tras eles un gran negocio turístico. O sector do viño neste territorio, é un claro expoñente desta realidade. O clima, a terra e os coñecementos técnicos, permitiron desenvolver productos da máis alta calidade recoñecidos mundialmente que compiten nos mercados internacionais.
Pero estes mesmos mercados impoñen unha altura de competitividade e esixencia que obrigan ao noso sector a permanentes esforzos de mellora e profesionalización. Nembargantes Nembargantes o éxito dos nosos productos dependerá, en gran medida, da capacidade que teñamos de axustar as enormes posibilidades da nosa terra, a nosa cultura e as nosas xentes coas necesidades dos mercados locais, nacionais e internacionais. A profesionalización dos recursos humáns que forman parte destas empresas é, sen dúbida, fundamental para competir con éxito nestes mercados.”
No desenrolo desta cea recoñecerase a Mellor labor de divulgación do viño galego, o Mellor tratamento de viños en sala/bar, a Adega do ano, á Mellor contribución ao mundo do viño en Galicia, o Home do viño en Galicia 2009 e un premio Honorífico vinolvidabel. Vemonos alí.
« viticólogos “Galicia, viños de parroquia, val e paraxe” »